השמועה אומרת ש...

השמועה אומרת ש... (באנגלית: ) הוא סרט קומדיה רומנטית אמריקאי משנת 2005, בבימויו של רוב ריינר, על פי תסריט מאת טד גריפין ובכיכובם של ג'ניפר אניסטון, קווין קוסטנר, שירלי מקליין ומארק רופאלו. הסרט מספר את סיפורה של אישה המגלה כי ייתכן שאמה וסבתה עשויות להיות ההשראה לרומן "הבוגר" משנת 1963 מאת צ'ארלס וב . הסרט זכה לביקורות שליליות בעיקר, והיה אכזבה בקופות הכרטיסים. הסרט הכניס רק 88.9 מיליון דולר, לעומת תקציב שעמד על 70 מיליון דולר.

== תקציר העלילה ==
אישה שומעת שמועה כי משפחתה שימשה השראה לרומן הבוגר ומחליטה לחפור בארון השלדים המשפחתי. היא נפגשת עם גבר כריזמטי ומסכנת את יחסיה עם ארוסה.<ref></ref>

==שחקנים ודמויות==
{| class="wikitable" style="font-size:90%; line-height:1.2"
! שם השחקן/ית !! שם הדמות !! אודות הדמות
|-
| ג'ניפר אניסטון || שרה ||
|-
| קווין קוסטנר || בו ||
|-
| שירלי מקליין || קתרין ||
|-
| מארק ראפלו || ג'ף ||
|-
| ריצ'רד ג'נקינס || ארל ||
|-
| כריסטופר מקדונלד || רוג'ר ||
|-
| סטיב סאנדווס || סקט ||
|-
| מינה סוברי || אנני ||
|-
| מייק ווגל || בלייק ||
|-
| קתי בייטס || הדודה מיסטי ||
|-
| ג'ורג' המילטון || בתפקיד עצמו ||
|-
|}

==הפקה==
התסריטאי האמריקאי טד גריפין היה אמור לשמש כבמאי הסרט על פי התכנון המקורי, אך כבר מיום הצילומים הראשון ב-21 ביולי 2004 החלו לצוץ בעיות. בתוך שבוע אחד החל גריפין להסתכסך עם שאר הצוות, וב-5 באוגוסט פיטר את הצלם אד לקמן מהפרויקט. לאחר שנראה היה כי גריפין לא יוכל לשתף פעולה כראוי עם שאר חברי הפרויקט, הוא פוטר על ידי המפיק הראשי סטיבן סודרברג, וההפקה הופסקה על מנת לאפשר לבמאי המחליף, רוב ריינר, לבצע שינויים על פי ראות עיניו. הצילומים שבו לפעילות ב-18 באוגוסט<ref></ref>.

==תגובות וביקורות==
המבקרים קיבלו את "השמועה אומרת ש..." בצורה שלילית לרוב. באתר Rotten Tomatoes הוענק לסרט ציון 19% מביש, בהתבסס על ביקורות של 113 מבקרים<ref></ref>. גם אתר Metacritic ציין את הסרט לרעה עם ציון משוקלל של 35 מתוך 100, בהתבסס על 29 ביקורות<ref></ref>. 

המבקר א. א. סקוט ממגזין ה"ניו יורק טיימס" כתב על הסרט כי, "אני מניח ששמועות יכולות להיות גרועות יותר, אם כי כרגע אני אובד עצות בניסיון למצוא כיצד. גב' מקליין ומר קוסטנר הם אנשי מקצוע ותיקים, שנותנים בדיחות הרבה יותר יבשות מכפי שמגיע להם, וג'ניפר אניסטון שלמה ומרתקת כתמיד [...] עם זאת מאמציה מבוזבזים בסרט שלא נראה כי הוא מייצר עניין אפילו בפני עצמו"<ref></ref>.

רוג'ר איברט ממגזין "שיקגו סאן-טיימס" פחות קטל את הסרט בביקורת שפרסם, וכתב כי "העלילה [...] נשמעת כמו גימיק. זאת מכיוון שזהו באמת גימיק. אבל זהו גימיק טוב. ו'השמועה אומרת ש...' יכול לעבוד מסיבות חיוביות, בין היתר בזכות הסאונד שלו והנוכחות של קווין קוסטנר [...] זה לא סרט נהדר, אבל הוא מאוד מהנה לצפייה והבדיחות בו מצחיקות"<ref></ref>.

מייק לסאל מכתב העת "סן פרנסיסקו כרוניקל" פרסם ביקורת על הסרט, בה ציין כי "בסרט יש את הטריפטיכון הקטלני ההוא שהופך לסימן ההיכר הרומנטי-קומי של ריינר: סנטימנט מטפטף, סצנות מרושעות שמטריפות את הדמויות ואימת הרפתקאות [...] מיותר לציין ש'השמועה' נכשל כממשיך דרכו של 'הבוגר'. הוא נכשל מבחינה אמנותית אך גם מבחינה פילוסופית בכך שהוא מפריך את רוחו של הסרט הקודם, תוך שהוא לא מציע שום דבר אטראקטיבי במקומו"<ref></ref>.

השחקן פיטר טרוורס פרסם אף הוא ביקורת על הסרט במגזין "רולינג סטון", בה העניק לו כוכב אחד בלבד מתוך ארבעה. הוא הוסיף: "התסריט המצמרר, מאת טד גריפין, מבוים על ידי רוב ריינר בערפל סהרורי, תוך שחזור הופעתו של קוסטנר בצורה מדויקת כמו בסרט "הצד הטוב של הכעס", ובכך סוחט את כל המיץ מהעלילה"<ref></ref>. 

==קישורים חיצוניים==
* 

קטגוריה:סרטי רוב ריינר
קטגוריה:סרטי 2005
קטגוריה:דרמות קומיות אמריקאיות
קטגוריה:סרטים רומנטיים
קטגוריה:סרטים באנגלית

== הערות שוליים ==